Lasse Efskind

Lasse Daniel Efskind (født 13. februar 1944 i Oslo) er en norsk forfatter og lege samt tidligere skøyteløper. Han er politisk aktiv på venstresiden.

 Liv og virke 

 Idrett 
Lasse Efskind var medlem i Oslo Skøiteklub og gjorde seg tidlig bemerket som en talentfull skøyteløper. Han ble juniormester i allround i februar 1961, dagen før han fylte 17 år. Året etter slo han gjennom i seniorklassen blant annet med sammenlagtseier under et internasjonalt todagersstevne på Bislett. De påfølgende årene prioriterte han utdannelse foran idrett, men sesongen 1972/1973 var Efskind en av verdens beste sprintere. Under et rekordstevne i Davos den 13. januar tangerte han verdensrekorden på 500 meter med 38,0, og satte seinere på dagen verdensrekord på  meter med 1.17,6. I løpet av stevnet ble han også notert for verdensrekord sammenlagt, sprint. Tre uker seinere ble han nummer 4 i sprintverdensmesterskapet på Valle Hovin stadion. Han ble også norgesmester sprint i 1973. Under Vinter-OL 1972 i Sapporo i Japan ble han nummer 12 på 500 m i hurtigløpskonkurransen.

 Utdannelse 
Efskind har utdannelse som både sivilingeniør og lege (spesialist i ortopedisk kirurgi).

 Politikk og forfatterskap 
Lasse Efskind har i mange år vært politisk aktiv på venstresiden. I 1970 ga han ut Soldatens lille røde bok som vakte en del reaksjoner. Det ble tatt ut tiltale mot forfatteren for påstått oppviglersk virksomhet. Strafferammen for slike lovbrudd var åtte års fengsel. Efskind ble frifunnet i lagmannsretten med henvisning til bestemmelsene om ytringsfrihet. Tre år seinere kom han ut en med en ny bok som vakte oppmerksomhet. Romanen Trylleringen gir et lite flatterende bilde av skøytemiljøet, med skildringer hvor fiktive mannlige skøyteløpere benytter seg av kvinnelige fans. Efskind ble upopulær i store deler av skøytemiljøet etter utgivelsen. Etter at skøytekarrieren var over, ble han lege for geriljagruppen FMLN i El Salvador.

I studieårene var Efskind aktiv i studentpolitikken, og ved avslutningen av hans NTH-studium i 1968 ble han valgt til leder i Norsk Studentunion. Han kom også med i styret som studentrepresentant i det nyetablerte Universitetet i Tromsø.

 Senere år 
Senere har Efskind gjort seg bemerket som «eventyrer» (sykkelturer verden rundt), lokalpolitiker, forfatter, maler m.m. Sammen med skøyte- og doktorkollega, Asle T. Johansen, har han gjennomført noen eksotiske sykkelekspedisjoner som har resultert i bøker. Han har de siste årene også deltatt gjennom organisasjonen Morgendagens Skøyte-Ess for å skaffe midler til utvikling av norsk skøytesport.

 Meritter på skøyter 
 Verdensrekorder 
Liste over verdensrekordnoteringer gjort av Lasse Efskind.
 Tid  Dato  Sted  Bane  Løp  Varighet  Senior herrer – 500 meter 38,0 t  13. januar 1973   Davos  Davos Eisstadion  Internasjonalt løp  2 år, 2 måneder og 2 dager Senior herrer – 1 000 meter 1.17,6  13. januar 1973   Davos  Davos Eisstadion  Internasjonalt løp  1 år, 2 måneder og 29 dager Senior herrer – Sprint firkamp 154.400  13./14. januar 1973   Davos  Davos Eisstadion  Internasjonalt løp  2 år, 2 måneder og 4 dager t = tangering av gjeldende rekord.

 Norgesrekorder 
Sprint firkamp – senior herrer:
 Tid  Dato  Sted  Bane  Løp  Varighet  163.445  6./7. januar 1973   Kongsberg  Kongsberg idrettspark  Sprint-NM 1973  21 dager  162.020  3./4. februar 1973   Oslo Valle Hovin stadion Sprint-VM 1973 11 måneder 13 dager 

 Personlige rekorder 
 Distanse  Tid  Dato  Sted  Arena 500 m  38,0  13. januar 1973   Davos  Davos Eisstadion 1 000 m  1.17,6  13. januar 1973   Davos  Davos Eisstadion 1 500 m  2.09,8  24. november 1971   Inzell  Eisstadion Inzell 3 000 m  4.35,9  29. januar 1966   Inzell  Eisstadion Inzell 5 000 m  8.05,1  25. februar 1966   Trondheim  Øya stadion 10 000 m  16.52,4  2. januar 1967   Oslo  Bislett stadion

 Bibliografi 
 1970: Soldatens lille røde bok, Pax Forlag – digitalisert på Nasjonalbiblioteket
 1972: Idrett og klassekamp, Oktober Forlag
 1973: Trylleringen (roman), Gyldendal Norsk Forlag – digitalisert på Nasjonalbiblioteket
 1973: Idrett - hvor går du? : 10 innlegg til debatt, Tiden Forlag – et av innleggene er skrevet av Efskind. Digitalisert på Nasjonalbiblioteket
 1974: Idrett for alle. En kritisk kommentar til norsk idrettspolitikk, Gyldendal Norsk Forlag – medredaktør
 1987: Jorda trill rundt (reiseskildringer), Universitetsforlaget – medforfatter: Asle T. Johansen. Digitalisert på Nasjonalbiblioteket
 1990: De siste timene før lyset. Tekster fra borgerkrigen i El Salvador – digitalisert på Nasjonalbiblioteket
 1998: Under en sort sol. Sporfinnere til en fremmed tid (roman), Orion Forlag – digitalisert på Nasjonalbiblioteket
 2004: Mitt Peru  – medforfatter: Asle T. Johansen

 Referanser 
Brukte sommerferien på å sykle 150 mil i Bolivia på www.budstikka.no Publisert 26. august 2011. Besøkt 1. mai 2013.
Lasse Efskind – utstilling Galleri Tonne 2011 på underskog.no Besøkt 1. mai 2013.
Verdensrekordenes historiske utvikling 1880–2012  Sidene 2, 4 og 11 (av 27 sider).  Publisert 6. april 2012. Utlistet av Magne Teigen, WSSSA, NSF/SG på www.n-s-f.no Besøkt 1. mai 2013.
Utviklingen av Norgesrekordene Gjennom Tidene 1880–2012  Side 8 (av 18 sider). Publisert 1. apr 2012. Kompilert av Magne Teigen, WSSSA, NSF/SG på N-S-F.no Besøkt 1. mai 2013.

 Eksterne lenker 




Skøyter
  Lasse Efskind på www.ISU.html.infostradasports.com
  Lasse Efskind på Jakub Majerski's Speedskating database (Adelskalender distanser og sammenlagt)
  Lasse Efskind på The-Sports.org (noen resultater)
Forfatter

Annet
 Lasse Efskind  på www.fineart.no


Kategori:Norske skøyteløpere
Kategori:Norske kirurger
Kategori:Norske forfattere av reiseskildringer
Kategori:Norske romanforfattere
Kategori:Norske malere
Kategori:Norgesmestere i hurtigløp på skøyter – Sprint
Kategori:Deltakere for Norge under Vinter-OL 1972
Kategori:Skøyteløpere under Vinter-OL 1972
Kategori:Deltakere for Norge i sprint-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Oslo Skøiteklub
Kategori:Artikler i skøytesportprosjektet